《鹤山亲舍诗》
元代·贝琼

我爱郎君似老莱，移家归隐碧山隈。赤城旧合寻常过，白发慈亲八十开。

乱后桃花还自发，秋深桤木更须哉。炊烟几处相连接，云气无时共往回。

泉出龙蛇多枸杞，石蹲虎豹尽莓苔。赏心最忆黄花洞，亦拟他年跨鹤来。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。